Særligt de første skraldemodeller, han udstillede, skabte stor og langtfra altid positiv opmærksomhed, da tanken om at udstille skrald og skrot i fine kunstlokaler virkede særdeles provokerende på mange. Ikke mindst skabte skraldemodellen ''Rotten'' opmærksomhed, da den blev udstillet første gang på [[Linien]]s udstilling i 1934. Heerup havde fundet en rotte i en kælder, lakeret den og sømmet den fast til en træliste. Øverst på trælisten placerede han en guldramme på langs, så den og trælisten kom til at minde om et kors. Ifølge Allan Daugaard Hansen, en af Heerups gode venner, havde Heerup medlidenhed med den forfulgte rotte og naglede den derfor fast til et kors som en association til [[Jesus|Kristus]].<ref>Hansen, Allan Daugaard (1996): ''HEERUP 1907-1993. En billedkunstners liv fortalt af en ven. '' Valby: Borgens Forlag. S. 107.</ref>
Personbillede_savnes Kunst Maleri Organisationer